Leve blant løver

Leve blant løver er en norsk dokumentarfilm fra 1998, regissert av Sigve Endresen. Filmen portretterer tre kreftrammede unge mennesker. Sykdomsprosessen følges på nært hold, og også helt inn i døden.

Filmen vant en Amanda-pris for beste dokumentarfilm i 1998.

 Tittelen 
Filmens tittel er hentet fra en episode i Karen Blixens roman Min afrikanske farm, der det var bestemt at noen løver som hadde drept flere okser for bøndene, måtte avlives. Replikken «Den lever fritt som kan dø», lar romanens jeg-person falle etter å ha avvist sin forpakters forslag om å forgifte løvene. Blixen ville la løvene leve det frie livet de var skapt til, helt til det øyeblikket da de ble skutt av en jeger.

 Filmmusikk 
Musikerne Knut Reiersrud og Reidar Skår spilte inn spesialkomponert musikk som ble brukt i filmen; musikken ble også gitt ut som singel i 1998.

 Referanser 

 Eksterne lenker 


Kategori:Norske dokumentarfilmer
Kategori:Dokumentarfilmer fra 1990-årene
Kategori:Norskspråklige filmer
Kategori:Amanda for beste dokumentarfilm
Kategori:Vinnere av Sølvklumpen